
ECAD5005/C – Hawliau’r Plentyn
Trafoda’r traethawd hwn yr effaith a gaiff addysg ar blentyn dan ofal (PDG) , ac amlinellir y camau cadarn y gall ysgolion eu mabwysiadau er mwyn sicrhau y gefnogaeth briodol a chynhwysol i’r disgyblion yma. Crëwyd a danfonwyd holiaduron i ysgolion i greu sail a thystiolaeth, fel sylfaen i’r traethawd. Mae’n hanfodol fod pob plentyn, o bob cefndir yn cael mynediad i’r cwricwlwm ac yn medru cyrraedd ei lawn botensial beth bynnag yw’r anfanteision cymdeithasol a’r heriau sy’n ei wynebu.
Dengys y llywodraeth fod 6,405 o ddisgyblion PDG yng Nghymru yn 2018. Mae’r nifer wedi codi 27% yn y deng mlynedd diwethaf. Awgryma hyn ei fod yn fwy tebygol bob blwyddyn, bod athrawon yn dod ar draws disgyblion PDG yn eu dosbarth. Golyga’r term ‘Plant Dan Ofal’ plant sydd dan ofal yr awdurdod. Diffinnir hwy gan yr elusen ‘Children in Wales’ fel “Looked after children are children and young people looked after by the state under UK and Wales national legislation.” Datgela Bazalgette, Rahilly a Trevelyan (2015) fod effaith o fod yn blentyn dan ofal yn gatastroffig. Noda fod yr effaith yma “increases children’s risk of a variety of poor outcomes including placement instability and poor educational attainment.”
Gyda 78% o’r PDG yn cael eu mabwysiadau cyn eu bod yn bedair oed, mae dyfodol plant PDG sydd heb eu mabwysiadu ac yn dechrau yn yr ysgol, yn ansefydlog iawn. Pwysleisia hyn, bwysigrwydd arwyddocaol athrawon i ddatblygiad, cyrrhaeddiant a lles y plant yma. Uwcholeua hyn angenrheidiau gwybodaeth a dealltwriaeth athrawon i allu gwneud hyn yn llwyddiannus.
Wrth baratoi yr holiadur, crëwyd sawl drafft. Dechreuwyd gyda chwestiynau diddorol am y pwnc, wedyn roedd angen sicrhau pwrpas i’r ymatebion er mwyn eu defnyddio fel data. Yn drydydd, roedd angen edrych ar eirfa a chyflwyniad y cwestiwn. Yn olaf, roedd angen sicrhau amrediad eang o ffyrdd i ymateb er mwyn sicrhau amrywiaeth a chanlyniad pwrpasol gweledol. Fel y cynghorwyd fe wnaethom beilota yr holiadur er mwyn sicrhau effeithiolrwydd ac er mwyn datgan rhagfynegiad o ran amser cwblhau.
Er mwyn materion moesegol, sicrhawyd cyfrinachedd hollol er mwyn trin a defnyddio’r data a ddatgelwyd mewn modd sensitif ac anhysbys. Cadwyd ffeil caled dan glo ar bob achlysur a gwarchodaeth gyda chyfrinair ar wefan breifat y grŵp. Dilynwyd deddfau BERA 2018 a GDPR er mwyn gwarchod y data.
 “It is society  that disables and excludes children and adults from mainstream life by creating barriers of rejection, discrimmination, negative attitudes and poor social organisation.”
(Dare & O’Donovan, 2002, p.32)
Yn ol Dare ac O’Donovan (2002) mae rhwystrau a chanfyddiad cymdeithas yn gwneud hi’n amhosibl i unrhywun ac anghenion dysgu ychwanegol (ADY) i fyw bywyd cynhwysol, uchelgeisiol. O fewn addysg mae yna bolisïau i sicrhau cynhwysiant a gofal cymharol i bawb. Yn ôl yr holiadur (Ffigwr 1) mae mwyafrif o ysgolion yn dilyn polisi gweithredu penodedig o fewn y polisi diogelu.

 Pa bolisi penodol sydd gan eich ysgol ar gyfer PMG?


	1
	anonymous
	Within the safeguarding policy

	2
	anonymous
	Within safeguarding

	3
	anonymous
	within the safeguarding policy

	4
	anonymous
	Sicrhau diogelwch y plentyn. A bod pawb yn ymwybodol o'r disgwyliadau.

	5
	anonymous
	Gweler polisi gwefan yr ysgol

	6
	anonymous
	Does dim syniad

	7
	anonymous
	Maen nhw'n rhan o bolisi Diogelu'r ysgol

	8
	anonymous
	Amcanion y polisi yw i roddi cefnogaeth briodol i ddisgyblion PMG

	9
	anonymous
	Polisi diogelu'r Ysgol

	10
	anonymous
	N/A












Mae’n amlwg o atebion yr holiadur fod y mwyafrif o ysgolion yn sicrhau gofal a chanllawiau priodol i ddisgyblion PDG o fewn eu polisïau Diogelu plant.
Noda Bazalgette, Rahilly a Trevelyan (2015) fod plant mewn gofal bedair gwaith yn fwy tebygol o ddioddef o glefyd meddyliol. Rhai problemau a all effeithio ar PDG yw ‘seperation anxiety disorder a selective mutism.’ (Farrell, 2012).  Symptom sy’n dilyn mlaen o bryder mewn plant yw iselder. Sonia Bernstein a Borchardt (1991) fod o amgylch trydydd y plant sy’n  dioddef o bryder hefyd yn dioddef o iselder difrifol. Disgrifiwyd plant yn dioddef o iechyd meddwl gan Frederickson a Cline (2009, p. 408)
“pupils who show evidence of psychological disturbance or emotional instability and who would require special education treatment to become readjusted – personally, socially and educationally.” 
Ers 2005 mae Estyn wedi bod yn edrych ar ddylanwad  a chyfraniad ysgolion tuag at les ac iechyd meddwl plant. Gyda PDG yn dioddef gyda diffyg hunan werth sydd yn gallu dilyn at arwahanrwydd cymdeithasol mae lles yn brif ffocws. Dywed Golding et al (2006) fod eraill wedi amharu ar eu bywydau hwy, ac yn aml, o ganlyniad, heb fod ymyrraeth gadarnhaol gan yr ysgol yn digwydd, maent hwythau yn  gallu amharu ar fywydau pobl a phlant sydd o'u hamgylch. Mae angen adeiladu ar hunan werth PDG er mwyn dysgu sgiliau cymdeithasol fel y gallant greu a chadw ffrindiau. Mae angen iddynt sefydlu perthnasau newydd er mwyn teimlo fel eu bod yn perthyn. Gyda theimlad o ymberthyn cymdeithasol, gellir lleihau pryder a gwella lles plentyn. Gan eu bod yn blant sydd yn aml yn symud ysgolion, rheswm posib am y diffyg ffurfio perthnasau yw nad oes ganddynt yr awydd i fuddsoddi amser mewn creu ffrindiau newydd. Gall fod yn anodd i’r PDG i ymddiried a cheisio plesio rhywun arall.
Yn ôl yr elusen ‘children’s society’ (2018) mae 1 o bob 10 plentyn ysgol wedi derbyn diagnosis o iechyd meddwl. Ond yn ôl yr elusen ‘young minds’ mae yna dri phlentyn ym mhob dosbarth sy’n dioddef. Dywed y children’s society fod 75% o bobl ifanc sydd yn profi iechyd meddwl ddim yn derbyn  triniaeth hanfodol (Gee, 2018). Gyda 75% o broblemau iechyd meddwl yn dod i’r wyneb cyn i berson ifanc gyrraedd deunaw blwydd oed, mae’n amlwg fod angen i’r sector addysg wneud fwy i gynorthwyo, adnabod a darparu ar gyfer y tostrwydd.
 Gofynnwyd i athrawon o dri chyngor gwahanol yng Nghymru oes oeddent yn teimlo’n gymwys i ddelio ac i hybu lles plant. Gwelir yn ffigwr 2 fod yna gymysgedd o deimladau a gallu i wneud hynny.Ffigwr 2


Mae’n amlwg fod yna ansicrwydd a diffyg cysondeb mewn pwnc mor hanfodol, angenrheidiol. Sonia Seney a Mishou (2017) am bwysigrwydd hyfforddi athrawon yn rheolaidd er mwyn sicrhau cysondeb a’r gallu i ymdopi gyda’r llu o agweddau a wynebwyd yn y sector. Dywed
“Dedicated teachers are committed to improving their teaching, improving the quality of their classrooms, and building positive relationships with students.”
Dywed ‘Heads together’ fod angen i ysgolion ymgymryd â dull ysgol gyfan er mwyn sicrhau a blaenoriaethu dyfodol y plant. Dywed fod ysgolion sydd yn defnyddio dull ysgol gyfan yn ysgol sy’n
“a school that helps children flourish, learn and succeed by providing opportunities for them, and the adults around them, to develop the strengths and coping skills that underpin resilience.” (Heads Together, 2019)
Yn ôl ymateb yr holiadur, mynega mwyafrif yr athrawon for gwahaniaethu, ymgartrefu a chanmol PDG yn hanfodol er mwyn datblygu ei gwytnwch. Hyfforddiant penodol y gall ysgolion ymgymryd ynddi, mewn dull ysgol gyfan, yw ymarfer ‘Mindfulness.’ Diffinir ‘Mindfulness gan Pyne (2016)
“the practice of being in the present moment with openness, curiosity, and willingness to be with “what it is.” It is learning to gently and nonjudgmentally guide your attention to the natural unfolding of your own human experience as it occurs—sensory, emotional, and mental—which grounds you in a more direct and often joyful, experience of life.”
Gyda ffocws mawr ar iechyd meddwl plant ac ysgolion yn cael ei harolygu ar eu gallu i gefnogi hyn, gellir gweld fod mabwysiadu hyfforddiant ac ymarferion ‘mindfulness’ yn gam cadarnhaol i roi llwyfan i flaenoriaethu iechyd meddwl. Yn ôl Schoeberlein (2009)
“mindful teaching nurtures a learning community in which students flourish academically, emotionally, and socially.”

Mae ‘Adverse childhood experiences’ (ACEs) yn ymchwil sydd ar y gweill ac fel gwelir yn ffigwr 3, dim ond 50% o’r athrawon oedd yn ymwybodol ohono. Cyhoeddwyd fod ACEs yn effeithio plant yn gymdeithasol, emosiynol, ffisegol ac yn feddygol. Cyhoeddwyd fod plant sy’n profi sefyllfaoedd brawychus, di-gariad ac yn dioddef camdriniaeth neu esgeulustra yn gyson yn eu plentyndod yn cynnal effeithiau ACEs. Noda ei fod yn effeithio ar blentyn drwy gydol ei oes ac mae yna dueddiad i’w etifeddu o genhedlaeth i genhedlaeth. Yn ôl Pulic Health Network Cymru (2017) mae 50% o’r bobl yng Nghymru wedi dioddef 1 ACEs. Mae 1 ym mhob 10 yn dioddef dros bedwar ACEs, ac o ganlyniad i hynny, yn dioddef effeithiau difrodus. Dywed fod plentyn sy’n tyfu i fyny yn teimlo’n ofnus yn aml yn troi’n berson sy’n teimlo’n ddig sy’n colli eu tymer yn aml. Mae dioddef o ACEs yn dilyn at ddatblygiad gohiriedig.
“When children are exposed to adverse and stressful experiences, it can have a long-lasting impact on their ability to think, interact with others and on their learning.”
 (NHS Scotland, 2019)
Mae PDG yn dod a £2300 y flwyddyn i’r ysgol gan gynnwys grantiau eraill, i gymharu â £1320 o blant heb unrhyw anghenion ychwanegol (UK Government, 2019) Serch hynny dim ond 20% o PDG derbyniodd 5 GCSE A*-C yn 2013-14 yn ysgol Cheney yn Oxford i gymharu â 73% o blant heb anghenion (McGauran, 2015). Yn ôl McGauran (2015) 12 y cant o PDG lwyddodd i dderbyn pump A*-C yn y Deyrnas Unedig. Yn ôl yr Education and Children Scrutiny Committee (2018) dynododd Llywodraeth Cymru mai Sir Caerfyrddin oedd ar canlyniadau gorau er mwyn PDG yng Nnghymru gyfan. Nodwyd
“71.4% of looked after children achieved the core subject indicator at key stage 2. This was 11.2% more than the all wales average.”
Ffactor arall sy’n cyfrannu tuag at gyflawniad isel yn addysgiadol yw yr aflonyddwch maent yn delio gydag ef trwy gydol eu bywyd. Does dim sefydlogrwydd yn eu bywydau ac maent yn brwydro eu hunaniaeth gydol oes. Gyda theimlad nad ydynt yn perthyn gall addysg eu hymgynnal a’u cefnogi drwy nodweddion megis ‘Y Cwricwlwm Cymreig.’ Mae ‘teimlad o berthyn’ yn sail i’r dysgu ac yn ganolbwynt yr addysg.
Drwy ymgymryd ym mywyd all-gwriciwladd yr ysgol megis clybiau gellir sefydlu hyder ynddynt. Mae mwyafrif o ysgolion yn darparu clybiau, serch hynny maent yn dueddol o ganolbwyntio ar sgiliau penodol megis canu, dawnsio, cerddoriaeth neu chwaraeon. Mae yna le i addasiadau arwyddocaol yng ngwerth a ffocws y sesiynau yma. Manteisia bob plentyn ar weithgareddau cydweithio ac adeiladu gwerth tîm. Yn ol Bloom, Loughead a Newin (2008) mae adeiladu tîm yn hanfodol i gynyddu effeithiolrwydd. Gyda chyd-weithio ac effeithiolrwydd ym mysg y dosbarth gellir creu amgylchedd cynhwysol.
“effective team-building activities often involve intellectual, physical, and emotional problem-solving tasks, as well as a focus on teamwork, organization, communication, and cooperation”
 (Gibbons & Black, 1997, dyfynnwyd gan Bloom, Loughead a Newin) 
Esboniwyd Woodcock a Francis (1994) y buddion o ddarparu y sessiynau yma (dyfynwyd gan Bloom, Loughead a Newin) “the reduction or elimination of negative team influences and the development of a positive and energetic environment”
Fel gwelir yn y ffigwr 4 mae ysgolion y tair Sir a holwyd gydag amrediad eang o glybiau allgyrsiol. Rhaid cofio fod y data yma yn dod o leiafrif yr ysgolion gan mai ond ugain o ymatebion a dderbyniwyd. Mae yna 220 o ysgolion cynradd yn y tair Sir felly mae’r wybodaeth yma yn dod o ond tua 9% ohonynt heb son am ysgolion cynradd gweddill Cymru. Ceir rhai ysgolion sydd ddim yn darparu unrhyw glybiau allgyrsiol neu yn eu darparu i grŵp oedran penodol.

“Children in care are twice as likely as all children to be permanently excluded and five times more likely (10 per cent of LAC) to have a fixed term exclusion.”
(McGauran, 2015)
Gan fod disgwyliad i PDG ymgymryd yn nyheadau eu gofalwyr gall gwahardd plentyn o’r ysgol effeithio ar fwy na  dim ond eu haddysg. Rhaid iddynt ddioddef siom eu teuluoedd  meithrin a phwysau ar y perthnasau hynny yn ogystal â thorri ymddiriaeth gyda’u hathrawon a’u Prifathro. Ceir effaith sbirialedig, parhaol, tymor hir. Mae PDG yn teimlo colled o ymddiriaeth ac yn teimlo’r pwysau o ddyfarniad negyddol o sawl cyfeiriad. Gall hyn hefyd niweidio sefydlogrwydd eu cyfeillgarwch gyda’u cyfoedion.
Er mwyn sicrhau lleihad yn y defnydd o wahardd PDG o’r ysgol, rhaid sicrhau gweithdrefnau i ymdopi ac emosiynau y plant o fewn yr ysgol. Mae defnydd o ymyrraeth emosiynol yn profi’n llwyddiannus yn ôl Lucas (2002) ers y 70au ac yr union beth sydd angen i atgyweirio diffyg meithrin a dderbyniwyd gan eu rhieni biolegol. Dywed
“The aim of nurture work is to provide a restoritive experience of early nuture in the children’s neighbourhood school.”

Pan ofynnwyd i athrawon Sir Gaerfyrddin, Abertawe a Chastell Nedd am yr hyfforddiant a dderbyniwyd er mwyn gallu ymdopi ag emosiynau PDG, roedd yr ymateb yn frawychus. Dim ond un athrawes a oedd wedi derbyn hyfforddiant hanfodol ar gyfer dysgu unrhyw blentyn sydd wedi profi dechreuad gwael ac ansefydlog yn ystod eu bywyd cynnar. Roedd amgylch 78% ohonynt heb dderbyn unrhyw hyfforddiant ar gyfer cefnogi PDG.
Mae creu amgylchedd cartrefol, cynhwysol, cynnes, ble mae plentyn yn teimlo’n ddiogel yn holl bwysig er mwyn i’r disgyblion ymgartrefu yn yr ysgol. Mae’n bwysig eu bod yn gallu ymddiried yn staff yr ysgol, fel y gallant ddysgu sut i greu perthnasoedd cadarn ag eraill.
Sonia Newstead a Isles-Buck (2012) am y sgiliau hanfodol sydd angen ar gyfer ymarfer cynhwysiant. Awgryma mai creu amgylchedd agored, cymedrol gan gadw’n gyfamserol a chodi ymwybyddiaeth ac ymyrraeth gadarnhaol sydd angen. Gan edrych ar gyfarwyddiadau PIP gweler mai
“The basic principles of inclusive management which underpin all the leader’s work should be to value and involve each person with whom he or she works with.”
 (PIP Guidelines Series 1, 2002)
Cytuna Rose a Howley (2007, p. 53) “Inclusive classrooms promote the participation of all pupils.” 
Rhaid cofio y straen anferthol mae athrawon yn dioddef mewn amrediad o agweddau a pha mor anodd ydy canolbwyntio ar anghenion ychwanegol. Hefyd mae’r  disgwyliad i ddarparu cynhwysiant yn ogystal â dysgu’n uchelgeisiol i gyrraedd disgwyliadau systemau monitro megis ‘incerts’. Rhaid cydnabod fod paratoi ar gyfer aflonyddwch yn y dosbarth yn ddyddiol yn medru difrodi awydd athrawes i addysgu i’w llawn botensial ar gyfer anghenion pob un disgybl. Er hyn, dywed Willis (2009)
 “Teachers must recognise that their primary responsibility is to address the needs of all pupils in the class.”
Sonia Willis (2009) am bwysigrwydd cynhwysiant i blant ag anghenion dysgu ychwanegol. Esbonia fod cynnwys plant ADY yn y dosbarth yn gyson gyda’i gyfoedion, yn datblygu’n nodweddiadol gan sicrhau canlyniad cadarnhaol, positif. Noda Rose a Howley (2007, p. 11-13) fod rhoi plant ADY mewn dosbarth prif ffrwd ddim yn ddigonol a bod angen sicrhau a chydnabod mai rôl a chyfrifoldeb cynradd athrawon yw caffael anghenion pob unigolyn yn y dosbarth ‘including those who offer the greatest resistance to learning.” Sonia Rose and Howley (2007) am waith Brown, et al. (2005) ac Allen a Cowdrey (2005) sy’n cytuno, lle awgrymant hwy fod trochi plant ADY mewn amgylchedd â’u cyfoedion eraill yn annog ac yn cynnwys y dysgu. Serch hynny, awgryma fod hynny ddim yn ddigonol a ddim yn sicrhau cynhwysiant ystyrlon. Dywed
“to fully include a child meant that the child had to become more than an occasional visitor in the classroom. It meant that the child needed to become a member of the classroom community.” (Willis, 2009, p. 8-9)
Yn ogystal â chefnogi PDG gall trefniant a chynhwysiant helpu plant heb ADY. Gyda’r holl rwystrau mae PDG yn ei wynebu, maent hefyd yn gallu dioddef o ADY yn ychwanegol. Gan eu bod  wedi  eu labelu fel PDG, mae ADY yn medru cael ei esgeuluso.
“two-thirds of LAC have a special educational need and only half have emotional and behavioural health that is considered normal.”
(McGauran, 2015)
Mae ffurfiant yr ymennydd cyntefig yn hanfodol er mwyn sicrhau datblygiad y cortecs. Yn ôl Cairns a Stanway (2004) dyma beth sy’n sicrhau y gallu i fod yn rhesymegol ac yn greadigol. Effeithia diffyg ffurfiant cywir y cortecs ar y gallu i gyfathrebu yn gywir mewn sefyllfaoedd cymdeithasol. Gall hyn ddilyn i amhariad datblygiadol megis ymddygiad. Dywed Cairns a Stanway (2004, p. 34)
“Children may be stuck in age-inappropriate response patterns”
Esboniwyd fod y profiad o drallodion yn cael canlyniadau ar ddatblygiad gwybyddol y plentyn. Gan fod diffyg datblygiad cynnar yn yr ymennydd gall hyn arwain i brofiadau addysgiadol anniogol.
“Our most primitive discoveries about survival are imprinted in our brains and bodies and are deeply resistant to change.” (Cairns, 2002, p. 55)
Maent yn gallu cwympo trwy’r rhwyd yn yr ysgol gan fod neb yn cymryd gwir berchnogaeth dros addysg y disgybl. Gall tybiaethau anghywir gael eu gosod ar alluoedd y plentyn o achos y label PDG. Dywed Nottingham (2012) fod labelu yn niweidio a chyfyngu gorwelion plentyn. Siarada Nottingham (2012) am ‘growth mindset’ a bod labelu plant yn arwain at gyfyngu ei addysg. Dadleua Nottingham mai mesur cynnydd plant sy’n hanfodol ac nid mesur ei gallu. Nodwyd fod gan bob plentyn fan cychwyn gwahanol, boed yn academaidd neu’n gymdeithasol. Mae label yn gallu tanseilio eu medrau i fanteisio ar gyfleodd addysgiadol ac yn dylanwadu arnynt drwy gydol ei haddysg a’i bywyd. Mae’n gallu ymdroi i fod yn ymddygiad ofnadwy neu yn anweladwy sy’n broblem arall. Mae angen cymorth seicolegol ar PDG er mwyn deall eu sefyllfa er mwyn iddynt symud ymlaen. Mae angen sicrhau ymwybyddiaeth llawer cryfach o fewn y sector addysg. Mae derbyn y label o PDG yn tanseilio teimlad o ddiogelwch a sicrwydd pan fo angen iddynt ymdopi â cheisio gweddu i mewn i deulu, ffrindiau, ardal ac ysgol newydd.
Gweler astudiaeth achos merch o’r enw ‘Kayleigh’ yn llyfr Cairns a Stanley (2013) Mae wedi colli tri pherson agos iddi mewn amser byr, ei mam, ei thad a’i ffrind mewn cyfnod o 7 mlynedd. Yn yr amser yma mae wedi bod mewn chwech cartref gwahanol, tair ysgol ac wedi cael ei gwahardd o’r ysgol yn 10 oed, ac ar hyn o bryd allan o addysg, yn edrych am leoliad mewn ysgol arbennig i blant ag ymddygiad emosiynol.
“She would often take things from others and protest loudly if challenged. She would bite and slap her peers, who avoided contact with her.” (Cairns and Stanley, 2013, p. 21-22)
Meddai Lucas (2010, p. 83)
“Both mild and severe temper tantrums are characterized by rage and are usually triggered by frustration”
Gellir ond dychmygu sut mae trasiedi ar ôl trasiedi yn effeithio ar blentyn. Cydymdeimlwn gyda’i agwedd negyddol tuag at addysg pan maent yn gorfod delio gyda sefyllfaoedd mor erchyll.
Dywed Sonia Baglin (2009) fod llwyth o arian yn cael ei wario ar raglenni ar gyfer blant a theuluoedd mewn angen. Awgryma fod llawer o hyn yn wast gan ei fod yn aflwyddiannus. Dywed fod gymaint o’r prosiectau yn aml-asiantaeth ac yn cam-gysylltu anghenion y plant. Meddai
“Too often, there is a nominal satisfaction with the design of the programme and little concern for results” (Baglin, 2009, p. 42)
Mae angen cymorth unigol personol ar PDG. Un o brif egwyddorion Donaldson a nod y cwricwlwm newydd yw dilyniant er mwyn cynnydd. Gyda PDG yn symud lleoliad yn gyson gellir dadlau fod ganddynt hwy ddim mynediad llwyr a chyson i’r hyn a ddatgelir gan Donaldson, fel egwyddor hanfodol er mwyn cyrraedd llawn botensial. Arweinia hyn at ddiffyg ffydd ac ymddyriaeth yn y system sy’n creu ymdeimlad ac agwedd negyddol tuag at addysg cyn dechrau.
“Our expectations may detirmine more than we realise. It may not always be the other person who is ‘the problem’.” (Rogers, 2004. P. 5)
Dengys hyn bwysigrwydd grwpiau meithrin sy’n rhoi pwyslais ar addysg emosiynol, gymdeithasol, ymddygiadol a gwybyddol (Boxall, 2002).  
“Children experience satisfaction and approval, and attachment to the adults is stregthened. Routine gives security and they anticipate with confidence and pleasure.” (Lucas, 2013, p. 8)
Dengys Estyn fod grwpiau ymyrraeth megis grwp anogaeth (nurture) yn fuddiol yn emosiynol ac yn academaidd. Estyn “Mae’r holl ddisgyblion sy’n cymryd rhan yn y ddarpariaeth anogaeth wedi gwneud gwelliannau da iawn yn eu medrau cymdeithasol ac emosiynol.  Hefyd, fe wnaeth yr holl ddisgyblion gynnydd mewn asesiadau cenedlaethol, sy’n sylweddol uwch na’r hyn a ddisgwylir” (2016 ysgol Bryn Deva)
Mae’n bwysig hyrwyddo cymhwysedd lles cymdeithasol ac emosiynol - yn ôl yr elusen ‘youngminds’ mae yna dri phlentyn yn dioddef o iechyd meddwl ym mhob dosbarth. Galwyd y sefyllfa yn argyfwng. Yn ôl Frederickson a Cline (2012) mae yna ddau brif bwynt sydd yn hanfodol - osgoi canlyniadau negyddol mewn diffygion plant sy’n dioddef ac yn ail, i gryfhau cymhwysedd datblygiadol a gwytnwch PDG. Ni ellir anwybyddu y blaenoriaethau yma.
“Perception, positive expectation, reflection and empathy” (D’Angelo, dyfynnwyd yn Rogers, 2004, p. 15)
Amcangyfrif £6.4 miliwn yn medru cael ei arbed bob blwyddyn yn y DU pe byddai lles meddwl plant yn cael ei gwrdd ag oherwydd hynny yn medru aros yn ei lleoliadau. Bazalgette, L., Rahilly, T. and Trevelyan, G. (2015)
Mae angen mewnblannu pwyslais ar les meddwl trwy’r system addysg a phawb sy’n cydweithio a PDG. Mae angen ymdrin yn adweithiol ac yn ataliol er mwyn sicrhau dyfodol llwyddiannus. Rhaid gwrando ar blant a phobl ifanc gan gymeryd ‘child centred approach’ yn ddifrifol trwy gydol ei hamser yn yr ysgol ac wrth iddynt drosglwyddo i ysgolion eraill. Mae’n hanfodol fod teimladau a barn y plentyn yn cael ei ystyried. Mae angen rhoi cymorth a chynnal perthnasau plant ifanc er mwyn iddynt berthyn a chyrraedd eu llawn botensial yn addysgiadol ac fel person medrus.
Mae angen hyfforddiant cyson a chrynodol ar athrawon er mwyn medru rhoi cymorth perthnasol i PDG. Yn ogystal i hyn, mae angen sicrhau system cymorth i’r athrawon i ddelio gyda’r straen o ymdopi ac ymddygiad. Rhaid ystyried yr effaith emosiynol mae staff yr ysgol yn dioddef o fod yn ymwybodol o hanes a bywyd presennol PDG.
[bookmark: cysill]Yn olaf mae angen codi ymwybyddiaeth am achosion ymddygiad ac iechyd meddwl plant, a hyfforddi athrawon i allu ymdopi â hwy yn llwyddiannus er mwyn newid cyrchfannau a disgwyliadau ar gyfer disgyblion PDG. Ar hyn o bryd nid yw’r system yn ddigonol “to which these children feel that they can’t get the praise and recognition they need so much” (Golding et al, 2006, p. 101)

Pa hyffoddiant ydych chi wedi derbyn ar wahan i ACEs er mwyn PDG?

Dim hyfforddiant	Mewnol	Diogleu plant	Nurture Group	11	1	1	1	Hyfforddiant


Nifer o athrawon



Ydych yn teimlo'n ddigon gymwys i hybu lles cymdeithasol ac emosiynol y plant?


Cymwys iawn	Cymwys	Eithaf cymwys	Dim yn gymwys	5	6	6	3	

Ydych yn gwybod beth yw 'Adverse Childhood Experiences'?


Ydw	Nac Ydw	10	10	
Ydy'r ysgol yn darparu mynediad i glybiau allgyrsiol i blant mewn gofal? Nodwch pob gweithgaredd sy'n berthnasol.

Chwaraeon	Celf a chreft	Cerddoriaeth	Hwyl	Tgch	Eco	Urdd	Natur	14	5	6	5	6	4	4	5	Clybiau


Nifer o ysgolion sy'n eu  ddarparu

